b'\n_START_ARTICLE_\nWalter Benjamin\n_START_SECTION_\nLiv\n_START_PARAGRAPH_\nHan ble f\xc3\xb8dt i en j\xc3\xb8disk familie i Berlin, og gjennom sitt liv var han kjent som essayist, oversetter og litteraturkritiker. Etter at en f\xc3\xb8rste utgave av hans samlede skrifter ble utgitt i 1955, har han v\xc3\xa6rt gjenstand for stor interesse. Som sosiologisk- og kulturkritiker kombinerte han id\xc3\xa9er fra j\xc3\xb8disk mystisisme med historisk materialisme. Han oversatte ogs\xc3\xa5 tekster av Marcel Proust og Charles Baudelaire, og Benjamins essay Oversetterens oppgaver er en av de mest kjente tekster om oversettelsesteori. Han begikk selvmord p\xc3\xa5 flukt inn i Spania etter at situasjonen i Frankrike var blitt helt uholdbar under den nazistiske okkupasjonen._NEWLINE_Broren Georg Benjamin d\xc3\xb8de i Mauthausen i 1942. Br\xc3\xb8drene Benjamin kom fra en j\xc3\xb8disk familie. Hilde Benjamin, Georgs enke, ble justisminister i DDR etter krigen.'